**Reise i regi av IL Havdur**

**Med overnatting**

**RETNINGSLINJER**

Innhold

1. Innledning
2. Retningslinjer for trenere/ledere
3. Retningslinjer for spillere
4. Retningslinjer for foreldre/foresatte
5. Forsikring
6. Telefonnummer til spillere/trenere/ledere
7. Ved kriser eller uønskede hendelser
8. Egenerklæring

Revidert 2019

**1. Innledning**

Turneringer skal være noe spillere, foreldre, trenere og ledere ser fram til med spenning og forventing. Foruten det sportslige, er det et mål for alle turer i klubbens regi at alle utøverne kommer hjem med en positiv totalopplevelse. Vi forventer at alle er innstilt på å gjøre sitt beste til at alle får en kjekk og minnerik turnering.

Alle som representerer klubben må opptre i tråd med klubbens verdier. Styret har derfor vedtatt retningslinjer som gjelder for reiser og representasjon. Retningslinjene skal benyttes ved alle treningssamlinger og konkurranser der IL Havdur er representert.

Reiselederne kan i stor grad bidra til dette ved å tilrettelegge for nok mat, nok søvn og gode sosiale forhold. Trenerne har først og fremst et sportslig ansvar, så en god dialog mellom reiseledere og trenere er viktig. Dersom en trener er reiseleder, må han/hun dekkes opp med støtte på oppgaver som er utenomsportslige.

Turnering i denne sammenheng vil si fra avreise til hjemkomst.

På alle reiser i regi av klubben, skal det utpekes en ansvarlig reiseleder som har overordnet myndighet fra avreise til hjemkomst. Styret bestemmer i samarbeid med trenere hvem som skal være reiseledere på reiser til stevner, treningsleirer og konkurranser. Om det settes opp flere reiseledere blir disse enig seg mellom om eventuell fordeling av arbeidsoppgaver.

Turneringer IL Havdur delltar i skal være:

* En turnering der alle kan delta; ikke for dyr, ikke for langt vekke
* En sportslig attraktiv turnering der vi vil møte lag som vi ikke spiller mot til daglig
* En turnering som har sosiale tilbud utenom det sportslige

IL Havdur har følgende målsettinger med deltakelse i turneringen:

* Sportslig og sosial vellykket turnering for alle
* Styrke samholdet mellom spillerne, trenere, ledere og foresatte på tvers av de ulike lagene
* Markedsføre IL Havdur utad på en positiv måte
* Etablere en tradisjon rundt en attraktiv turnering som gjør at vi kan holde lengst mulig på spillerne i IL Havdur, samt rekruttere nye spillere

**2. Retningslinjer trenere/ledere**

Trenerne/lederne skal først og fremst tilrettelegge for at alle skal få en best mulig turnering. Før avreise må ledere sjekke eventuelle reglement eller retningslinjer for den kamp, turnering eller treningsleir laget skal delta på.

Før turnering:

* Før avreise skal det avholdes informasjonsmøte for deltakerne og deres foresatte, eller på annen måte sørge for at tilstrekkelig informasjon blir gitt.
* Trenerne er ansvarlig for at det etableres en felles forståelse mellom trener og spillere i forkant av avreise m.h.t. spilletid.
* Påmeldingsavgift sendes av oppmann til økonomiansvarlig i fotball eller håndball.

Oppmann/lagleder leverer liste med påmeldte betalende deltakere til gruppens kasserer/daglig leder. Deltakere får oppgitt Havdur sitt kontonummer og merker betaling med navn på spiller og navn cup, evt faktureres av IL Havdur.

* Noen turneringer stiller ofte krav til at alle spillerne har gyldig legitimasjon. Noen cuper krever kopi av pass. Sjekk reglementet til turneringen dere skal på.
* Turnering skal søkes om til gruppeleder håndball eller fotball.

**Turneringer og anbefalt alder:**

Regionalt 9 år og oppover

Nasjonalt fra 12 år

Norden 14 år

Utenfor Norden: 16 år

* **Sjekke at alle påmeldte er registrert og betalte medlemmer(se punkt 5 forsikringer).**

Under turnering:

* Under turneringen vil det alltid, døgnet rundt, være tilgjengelige trenere/ledere som kan kontaktes ved behov.
* Trenerne/lederne skal ha kontroll med hvor spillerne befinner seg til enhver tid og sørge for at spillerne oppholder seg i grupper på minimum 3 personer.
* Trenerne/lederne er ansvarlig for å gi tydelige beskjeder til spillerne når det gjelder tidspunkt for trening, kamp, sosiale aktiviteter, innetid på skole/hotell og leggetid.
* Trenerne/lederne er ansvarlig for organisering av trening, kamp og sosiale aktiviteter.
* Trenerne/lederne vil følge spillerne til matsalen tre ganger om dagen (frokost, lunsj og middag).
* Oppfordrer alle trenerne/lederne til å benytte Havdur-antrekk så lenge de er i tjeneste for IL Havdur, for å være mest mulig gjenkjennelig som Havdur-representanter. Reiseledere uten verv vil få tildelt hver sin t-skjorte med Havdur logo og LAGLEDER trykket på rygg.
* Trenere/ledere skal ikke nyte rusmidler når de er i tjeneste for IL Havdur.
* Alle trenere/ledere/foreldre som skal følge laget og overnatte sammen med spillerne MÅ ha fremvist politiattest før avreise. Se organisasjonsplan for informasjon og fremgangsmåte ved anskaffelse ved politiattest.
* Hvert lag skal ha minimum to ledere som overnatter på samme sovesal/rom/hytte.

Fra og med 12 år skal ledere av motsatt kjønn ikke overnatte i samme rom av respekt for privatliv til utøvere, trenere og lagledere. Det kan benyttes naborom eller gang for å følge laget og sikkerhet.

* Havdur oppfordrer til å overnatte på skoler, men hotell eller andre overnattingsmuligheter turneringen tilbyr kan også benyttes.

Dette dekker Havdur:

* Havdur dekker i hovedregel 3 lokale påmeldingsgebyr på turneringer. På turnering ved reise dekkes påmeldingsavgift, og støtte til opphold for inntil to ledere pr lag.
* Det dekkes for trenerkort inntil 1300kr for en helg. Inntil 3000 kr pr uke.
* Antall trenerkort må søkes til leder gruppene. Havdur dekker minimum 2 lagledere.
* Havdur dekker turneringsavgift pålydende inntil 500kr pr spiller, dette må søkes om til gruppeleder på forhånd.
* Ledere skal før eller etter reisen levere faktura eller regnskap fra turen, med bilag til gruppens kasserer på utgifter som er avtalt og godkjent på forhånd.
* **Forespørsel på kompensasjon sendes til leder gruppene.**

**3. Retningslinjer spillere.**

* Alle spillerne må rette seg etter de retningslinjene og tidspunktene som blir gitt av trenere/lederne når det gjelde trening, kamp, sosiale aktiviteter, innetid og leggetid. Alle skal ha tillatelse fra utpekt trener/leder før de forlater overnattingsstedet.
* Enkelte turneringer kan være store internasjonale turneringer med spillere fra hele verden. Det er derfor svært viktig at vi viser respekt for alle.
* Oppfordrer spillerne til å benytte Havdur-antrekk under reise, og til og fra kamp.
* All bruk og besittelse av enhver form for rusmidler og tobakk(røyk/snus) er strengt forbudt (gjelder også energidrikker).
* Brudd på regler

Lagleder/reiseleder har fullmakt til å foreta nødvendige beslutninger overfor spillere dersom det foreligger brudd på avtalte regler. Herunder også hjemsendelse av spillere for spillernes / foresattes regning.

* Spillere yngre enn 5. klasse, skal ha tilsyn av en voksen per tre barn i svømmehall/badeland/strand. Fra 5. klasse kan spillerne gå i svømmehall/badeland/strand ved tilsyn av voksen. Dette gjelder selvsagt om spilleren er svømmedyktig.

Det skal signeres på egenerklæringsskjema under på alle barn som får lov til å bade.

**4. Retningslinjer foresatte**

Før avreise:

* Nærmeste trener/leder må informeres i forkant av avreise dersom det er spesielle hensyn som må tas mot en spiller m.h.t. mat, medisiner, evt. andre ting.
* Påse at spillerne har pakket i henhold til reisens formål, dersom lag har egne pakkelister ber vi om at disse overholdes.
* Sjekke at medlemsavgift er betalt, samt betale egenandel spiller i tide.

Under turneringen:

* IL Havdur oppfordrer flest mulig foresatte/familier til å følge turneringene, dersom det er mulig. Dette vil skape en ekstra stemning rundt kampene og de sosiale aktivitetene.
* Alle spillerne oppfordres til og bo på skole/ evt annen overnattingssted sammen med laget selv om foresatt/familie er til stede under turneringen. Grunnen til dette er at vi ønsker å skape en integrert gjeng spillere/trenere/ledere.
* Vi oppfordrer også til at flest mulig spillere benytter oppsatt transport t/r.
* Foresatte/familier er selvsagt hjertelig velkomne til å delta på kamper, treninger, sosiale aktiviteter samt til å besøke spillerne på overnattingsstedet hvor de bor.
* Vi ønsker ikke at foresatte tar ut enkeltspillere for å delta på private turer/arrangement. Vi oppfordrer i stedet foresatte til å bidra når det gjelder felles sosiale aktiviteter for alle spillerne.
* Foresatte som er påvirket av rusmidler er ikke velkomne på trening, kamp, skole eller andre felles sosiale aktiviteter.

**5. Forsikring**

Alle medlemmer i IL Havdur må være medlem i Minidrett. Her betales medlemsavgift som er en forutsetning for at spilleren får forsikring. Alle registrerte medlemmer i IL Havdur er forsikret.

*Forutsetning for reise er at medlemsavgift er betalt.*

Fotball:

Spillere som er medlem av klubb tilsluttet NFF/NIF eller som deltar i organisert aktivitet i klubbens regi, er forsikret.

Alle spillerne som er registret hos Fotballforbundet er dekket av skadeforsikring.

Den enkelte trener sjekker at alle spillerne som skal delta på turneringen er registrert hos Fotballforbundet.

Håndball:   
Barn som er medlem av klubb tilsluttet NHF/NIF eller som deltar i organisert aktivitet i klubbens regi, er forsikret. Forsikringen omfatter barn til den dato de fyller 13 år. Forsikringspremien betales av NIF.

Norges Håndballforbunds høyeste organ FORBUNDSTINGET har vedtatt at alle som skal være aktive med håndball må løse håndball-lisens dersom du fyller 13 år eller mer i løpet av sesongen. Håndballspillere med lisens er forsikret.

Den enkelte trener sjekker at alle spillerne som skal delta på turneringen er registrert hos Håndballforbundet.

Skadeforsikringen dekker ytre påførte skader. Forsikringen gjelder den enkelte fra turneringstart til turneringsslutt, samt på reise tur/retur turnering. Forsikringen dekker ikke sykdom eller tap av eiendeler. IL Havdur anbefaler at den enkelte spiller, trener/leder tegner en **reiseforsikring** i tillegg. Dette må hver enkelt gjøre på egen hånd.

**6. Telefonnummer-kontaktinfo spillere/trenere/ledere**

**Det skal leveres navnelister over spillerne/foresatte/trenere/leder som skal delta på turneringen til IL Havdur, ved leder i avdelingene og IL Havdur.**

Navnelistene sendes i tillegg til daglig leder og styre håndball eller fotball. Listene blir oppbevart på kontoret på Havdurhuset. Disse skal være lett tilgjengelig ved behov.

Lagledere/trenere gir ut egen kontaktinformasjon til foresatte/evt også spillerne.

**7. Ved kriser eller uønskede hendelser**

**Alvorlige hendelser**

Lederne på reise rapporterer til overordnet leder, men i saker av følgende karakter skal det øyeblikkelig rapporteres til leder av Hovedstyret:

* Overgrepssaker
* Ulykke med personskader
* Dødsfall blant klubbens medlemmer
* Økonomisk utroskap
* Klare brudd på det klubben ønsker å stå for
* Andre saker som kan medføre spesielle mediaoppslag eller oppmerksomhet fra det offentlige

Leder i den avdeling en tilhører, i IL Havdur Hovedstyre, Fotball eller Håndball skal informeres.

## Seksuell trakassering

Seksuell trakassering tolereres ikke i I.L. Havdur. Styret skal varsles dersom dette oppstår. Utvisning fra klubben kan bli aktuelt. Vi viser for øvrig til retningslinjer fra Norges Idrettsforbund.

<https://www.idrettsforbundet.no/tema/retningslinjer/seksuell-trakassering-og-overgrep/>

* Dersom lagleder / reiseleder gjør seg skyldig i alvorlige brudd på regler eller alminnelige normer for god oppførsel kan vedkommende bli avskjediget i I.L. Havdur. Slike brudd skal varsles gruppene. Mistanke om brudd på norsk lov vil bli meldt til politiet.

**Krise, beredskapstelefoner**

Sola kommune er en del av kriseteamet som er tilknyttet Stavanger legevakt. De tilbyr psykososial oppfølging av involverte og berørte. **Tlf: 116 117/51510202**

Sola kommunes beredskapsleder og kommunens toppledelse og vil vurdere om det skal settes kriseledelse i aktuell hendelse.

**Tlf: 488 94 832**

Andre nødnummer:

Brann: 110 Politi: 112 Ambulanse: 113

Ved alle turneringer og treningsleirer i utlandet skal hovedreiseleder ha kjennskap til hvem de skal kontakte ved kriser.

**8. Egenerklæring**

**Turnering i regi av IL Havdur: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**(navn på turnering)**

***Påmeldt spiller/LaglederTrener***

Lag: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Navn: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Mob. nr.\_\_\_\_\_\_\_\_\_\_\_\_\_\_

(Hvis har, medbringes og brukes)

Sykdom, allergi eller medisiner som IL Havdurs ledere bør/ må informeres om:

\_\_\_\_\_\_**JA**. Beskriv: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_**NEI**

***Foresatte:***

Navn foresatte 1: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Mob. nr.\_\_\_\_\_\_\_\_\_\_\_\_\_\_

Navn foresatte 2: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Mob. nr.\_\_\_\_\_\_\_\_\_\_\_\_\_\_

Bading – barnet mitt kan bade under oppsyn av lagleder i Havdur: Ja\_\_ Nei\_\_

(sett kryss)

***Erklæring:***

Vi har gjennomgått vedlagt informasjon. Spiller og foresatte har lest og er innforstått med de retningslinjer som gjelder for turneringer med overnattinger.

(Sidene 1 til 7)

\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

Dato Signatur foresatt signatur spiller

(Dersom spiller under 18 år)

**Denne siden skal leveres til lagets leder innen en gitt dato. ( Minst 2 uker før avreise)**